CELEX: 
Language: el
Date: 2021-12-16 00:00:00
Title: ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ για την τροποποίηση της απόφασης 94/741/ΕΚ σχετικά με τα ερωτηματολόγια των εκθέσεων των κρατών μελών που αφορούν την εφαρμογή ορισμένων οδηγιών στον τομέα των αποβλήτων

ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
            
            
               της 16.12.2021
            
            
               για την τροποποίηση της απόφασης 94/741/ΕΚ σχετικά με τα ερωτηματολόγια των εκθέσεων των κρατών μελών που αφορούν την εφαρμογή ορισμένων οδηγιών στον τομέα των αποβλήτων 
                  
               
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία του Συμβουλίου της 12ης Ιουνίου 1986 σχετικά με την προστασία του περιβάλλοντος και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία (86/278/ΕΟΚ)
                  1
               
            
            
               , και ιδίως το άρθρο 17,
            
            
               Εκτιμώντας τα ακόλουθα:
            
            
               (1)Η απόφαση της Επιτροπής 94/741/ΕΚ
                  2
                καθορίζει το ερωτηματολόγιο για την κατάρτιση εκθέσεως των κρατών μελών σχετικά με τη μεταφορά στο εθνικό δίκαιο και την εφαρμογή της οδηγίας 86/278/ΕΟΚ. 
            
            
               (2)Ο μορφότυπος για την εν λόγω έκθεση των κρατών μελών θα πρέπει να αναθεωρηθεί ώστε να αντικατοπτρίζει τις απαιτήσεις σχετικά με την υποβολή εκθέσεων όσον αφορά την υποβολή χωρικών δεδομένων, τα οποία περιλαμβάνονται στις πληροφορίες οι οποίες είναι καταχωρισμένες στα βιβλία όπως αναφέρεται στο άρθρο 10 παράγραφος 1 της οδηγίας 86/278/ΕΟΚ, όπως τροποποιήθηκε με τον κανονισμό (ΕΕ) 2019/1010 του Ευρωπαϊκού Κοινοβουλίου και του Συμβουλίου
                  3
               .. 
            
            
               (3)Τα χωρικά δεδομένα που υποβάλλονται θα πρέπει να περιορίζονται σε όσα είναι αναγκαία για τη διευκόλυνση της εφαρμογής της οδηγίας 86/278/ΕΟΚ και, ως εκ τούτου, θα πρέπει να αφορούν μόνο τη γεωμετρία ή τον τόπο όπου πρόκειται να χρησιμοποιηθεί η ιλύς. 
            
            
               (4)Προκειμένου να μειωθεί ο διοικητικός φόρτος που συνδέεται με τη συλλογή δεδομένων και την υποβολή εκθέσεων, τα υφιστάμενα δεδομένα που έχουν συλλεγεί για άλλους σκοπούς, όπως στοιχεία κτηματολογίου ή δεδομένα που συλλέγονται στο πλαίσιο του ολοκληρωμένου συστήματος διαχείρισης και ελέγχου για τη διαχείριση της Κοινής Γεωργικής Πολιτικής, και του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου
                  4
               , μπορούν να χρησιμοποιούνται εκ νέου για την υποβολή εκθέσεων σχετικά με χωρικά δεδομένα για τον προσδιορισμό του τόπου στον οποίο θα χρησιμοποιείται η ιλύς καθαρισμού λυμάτων σε γεωργικές εκτάσεις. 
            
            
               (5)Συνεπώς, η απόφαση 94/741/ΕΚ θα πρέπει να τροποποιηθεί αναλόγως,
            
            
               (6)Η ημερομηνία εφαρμογής της παρούσας απόφασης θα πρέπει να είναι η ίδια με την ημερομηνία εφαρμογής της τροποποίησης του άρθρου 10 παράγραφος 1 και 2 της οδηγίας 86/278/ΕΟΚ όπως ορίζεται στο άρθρο 11 του κανονισμού (ΕΕ) 2019/1010.
            
            
               (7)Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 39 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου
                  5
               ,,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Το παράρτημα της απόφασης 94/741/ΕΚ τροποποιείται σύμφωνα με τα όσα ορίζονται στο παράρτημα της παρούσας απόφασης.
            
            
               Άρθρο 2
            
         
         
            
               Η παρούσα απόφαση εφαρμόζεται από την 1η Ιανουαρίου 2022.
            
            
               Άρθρο 3
            
            
               Η παρούσα απόφαση απευθύνεται στα κράτη μέλη.
            
            
            
               Βρυξέλλες, 16.12.2021
            
            
               
                     Για την Επιτροπή
               
               
                     Virginijus SINKEVIČIUS
                     Μέλος της Επιτροπής
               
            
            
                     
                        
                           
                     
                  
               
         
         
            
                  
                     (1)
                  
                  
                        ΕΕ L 181 της 4.7.1986, σ. 6.
                  
               
               
                  
                     (2)
                  
                  
                        Απόφαση της Επιτροπής (94/741/ΕΚ), της 24ης Οκτωβρίου 1994, σχετικά με τα ερωτηματολόγια των εκθέσεων των κρατών μελών που αφορούν την εφαρμογή ορισμένων οδηγιών στον τομέα των αποβλήτων (εφαρμογή της οδηγίας 91/692/ΕΟΚ του Συμβουλίου) (ΕΕ L 296 της 17.11.1994, σ. 42).
                  
               
               
                  
                     (3)
                  
                  
                        Κανονισμός (ΕΕ) 2019/1010 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με την ευθυγράμμιση των υποχρεώσεων υποβολής εκθέσεων στο πλαίσιο της περιβαλλοντικής νομοθεσίας και την τροποποίηση των κανονισμών (ΕΚ) αριθ. 166/2006 και (ΕΕ) αριθ. 995/2010 του Ευρωπαϊκού Κοινοβουλίου και του Συμβουλίου, των οδηγιών 2002/49/ΕΚ, 2004/35/ΕΚ, 2007/2/ΕΚ, 2009/147/ΕΚ και 2010/63/ΕΕ του Ευρωπαϊκού Κοινοβουλίου και το Συμβουλίου, των κανονισμών (ΕΚ) αριθ. 338/97 και (ΕΚ) αριθ. 2173/2005 του Συμβουλίου και της οδηγίας 86/278/ΕΟΚ του Συμβουλίου (ΕΕ L 170 της 25.6.2019, σ. 115).
                  
               
               
                  
                     (4)
                  
                        Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
               
               
                  
                     (5)
                  
                        Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3). 
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
               Το παράρτημα της απόφασης 94/741/ΕΚ τροποποιείται ως εξής:
            
            
               1)Ο τίτλος του ερωτηματολογίου για την κατάρτιση εκθέσεως των κρατών μελών όσον αφορά τη μεταφορά και την εφαρμογή της οδηγίας 86/278/ΕΟΚ αντικαθίσταται από το ακόλουθο κείμενο:
            
            
               «ΕΡΩΤΗΜΑΤΟΛΟΓΙΟ
            
            
               για την κατάρτιση εκθέσεως των κρατών μελών όσον αφορά τη μεταφορά και την εφαρμογή της οδηγίας 86/278/ΕΟΚ του Συμβουλίου σχετικά με την προστασία του περιβάλλοντος, και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία*, όπως τροποποιήθηκε από την οδηγία 91/692/ΕΟΚ του Συμβουλίου** και τον κανονισμό (ΕΕ) 2019/1010 του Ευρωπαϊκού Κοινοβουλίου και του Συμβουλίου***
            
            
               ____________________________________________
            
            
               *(ΕΕ L 181 της 4.7.1986, σ. 6).
            
            
               **Οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (ΕΕ L 377 της 31.12.1991, σ. 48).
            
            
               ***Κανονισμός (ΕΕ) 2019/1010 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με την ευθυγράμμιση των υποχρεώσεων υποβολής εκθέσεων στο πλαίσιο της περιβαλλοντικής νομοθεσίας και την τροποποίηση των κανονισμών (ΕΚ) αριθ. 166/2006 και (ΕΕ) αριθ. 995/2010 του Ευρωπαϊκού Κοινοβουλίου και του Συμβουλίου, των οδηγιών 2002/49/ΕΚ, 2004/35/ΕΚ, 2007/2/ΕΚ, 2009/147/ΕΚ και 2010/63/ΕΕ του Ευρωπαϊκού Κοινοβουλίου και το Συμβουλίου, των κανονισμών (ΕΚ) αριθ. 338/97 και (ΕΚ) αριθ. 2173/2005 του Συμβουλίου και της οδηγίας 86/278/ΕΟΚ του Συμβουλίου (ΕΕ L 170 της 25.6.2019, σ. 115).»·
            
            
               2)στο σημείο 7 του μέρους II προστίθεται ο ακόλουθος πίνακας: 
            
            
               «
            
            
                     
                        Γεωγραφική θέση ή γεωμετρία που προσδιορίζουν τους τόπους όπου θα χρησιμοποιηθεί η ιλύς
                     
                  
               
                     
                        Τύπος δεδομένων
                     
                     
                     
                        (Μόνο ένας από τους τύπους δεδομένων πρέπει να χρησιμοποιείται για κάθε δεδομένη γεωγραφική θέση ή γεωμετρία)
                     
                  
                  
                     
                        Γεωγραφικές συντεταγμένες τοποθεσίας ή γεωμετρία
                     
                     
                        (Η τοποθεσία αναπαρίσταται από ένα σημείο. Η γεωμετρία μπορεί να είναι ένα πολύγωνο ή ένα πολύγωνο με κεντρική οπή.)
                     
                  
               
                     
                        Γεωμετρία του αγροτεμαχίου****
                     
                  
                  
                     
                         
                     
                  
               
                     
                        Γεωμετρία του γεωτεμαχίου κτηματολογίου
                     
                  
                  
                     
                  
               
                     
                        Άλλη γεωμετρία που προσδιορίζει τη γεωργική έκταση όπου θα χρησιμοποιηθεί η ιλύς καθαρισμού λυμάτων
                     
                  
                  
                     
                  
               
                     
                        Γεωγραφικές συντεταγμένες ενός σημείου σε γεωργική έκταση όπου θα χρησιμοποιηθεί η ιλύς καθαρισμού λυμάτων
                     
                     
                  
                  
                     
                  
               
               ____________________________________________
            
            
               **** Όπως ορίζεται στο άρθρο 67 παράγραφος 4 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).»·
            
            
            
               3)στο μέρος II προστίθεται το ακόλουθο σημείο:
            
            
               «9. Εθνικοί ιστότοποι για τη διάδοση των ενοποιημένων βιβλίων σύμφωνα με το άρθρο 10 παράγραφος 2
            
            
               Παροχή συνδέσμων προς εθνικούς ιστοτόπους όπου τα βιβλία που αναφέρονται στο άρθρο 10 παράγραφος 1 καθίστανται διαθέσιμα στο κοινό με εύκολα προσβάσιμο τρόπο σε ενοποιημένη μορφή.»